CELEX: 62009CN0424
Language: sk
Date: 2009-10-28 00:00:00
Title: Vec C-424/09: Návrh na začatie prejudiciálneho konania, ktorý podal Symvoulio tis Epikrateias (Grécko) 28. októbra 2009 — Christina Ioanni Toki/Ypourgos Ethnikis Paideias kai Thriskevmaton (Ministerstvo školstva a vierovyznania)

30.1.2010   
            
            
               SK
            
            
               Úradný vestník Európskej únie
            
            
               C 24/21
            
         Návrh na začatie prejudiciálneho konania, ktorý podal Symvoulio tis Epikrateias (Grécko) 28. októbra 2009 — Christina Ioanni Toki/Ypourgos Ethnikis Paideias kai Thriskevmaton (Ministerstvo školstva a vierovyznania)
   (Vec C-424/09)
   2010/C 24/37
   Jazyk konania: gréčtina
   
      Vnútroštátny súd, ktorý podal návrh na začatie prejudiciálneho konania
   
   Symvoulio tis Epikrateias
   
      Účastníci konania pred vnútroštátnym súdom
   
   
      Žalobkyňa: Christina Ioanni Toki
   
      Žalovaný: Ypourgos Ethnikis Paideias kai Thriskevmaton (Ministerstvo školstva a vierovyznania)
   
      Prejudiciálne otázky
   
   
               1.
            
            
               Má sa článok 3 písm. b) smernice 89/48/EHS o všeobecnom systéme uznávania diplomov vyššieho vzdelania udelených pri ukončení odborného vzdelávania a prípravy v dĺžke trvania aspoň troch rokov (Ú. v. L 19; Mim. vyd. 05/001, s. 337) v znení účinnom po jeho zmene a doplnení článkom 1 ods. 3 smernice 2001/19/ES (Ú. v. ES L 206; Mim. vyd. 05/004, s. 138) pred jej zrušením článkom 62 smernice 2005/36/ES (Ú. v. EÚ L 255) vykladať v tom zmysle, že systém uznávania práva na vykonávanie povolania upravený týmto ustanovením sa uplatňuje v prípade, ak dotknuté povolanie je v členskom štáte pôvodu regulovaným povolaním v zmysle tohto pojmu podľa článku 1 písm. d) druhého pododseku smernice, ale dotknutá osoba nie je plnoprávnym členom združenia alebo organizácie, ktorá spĺňa požiadavky predchádzajúceho pododseku?
            
         
               2.
            
            
               V prípade, že odpoveď na prvú otázku bude kladná, má sa pod vykonávaním povolania na plný úväzok v členskom štáte pôvodu podľa článku 3 písm. b) smernice 89/48/EHS rozumieť vykonávanie povolania v samostatnom zárobkovom postavení alebo ako zamestnanec, ktorého sa týka žiadosť o povolenie na výkon povolania podaná v hostiteľskom členskom štáte podľa smernice 89/48/EHS, alebo môže sa pod tým rozumieť aj vedecký výskum na inštitúte spojený s vedeckou činnosťou, ktorý sa v zásade vykonáva bez toho, aby jeho účelom bolo dosahovanie zisku?